Yhdessä turvallisuuden puolesta - Yksi Securitas

Tue, 17 Jun 2025 09:05:00 +0300
Pääuutinen

Securitas Technology on ollut osa Securitas-konsernia jo kolmen vuoden ajan. Yhteistyömme Securitaksen kanssa on tiivistä ja saumatonta, mikä mahdollistaa asiakkaillemme entistä kattavammat turvallisuusratkaisut. Tarjoamme kokonaisvaltaista palvelua riskienhallinnasta ja vartioinnista aina huipputeknologiaan ja hälytysten monitorointiin asti.

Vastuullisuus ohjaa toimintaamme

Meille Securitas Technologyllä vastuullisuus on keskeinen arvo. Panostamme energiatehokkaisiin turvaratkaisuihin, jotka tukevat kestävää kehitystä rakentamisessa, yritystoiminnassa, kaupungeissa ja yhteisöissä. Olemme sitoutuneet vähentämään oman toimintamme ympäristövaikutuksia sekä auttamaan asiakkaitamme tekemään entistä kestävämpiä valintoja. Työskentelemme tiiviisti emoyhtiömme Securitas AB:n kestävän kehityksen tavoitteiden mukaisesti.

Asiakkaamme keskiössä: European Security Symposium 2025

Kesäkuun alussa Pariisissa järjestetty European Security Symposium oli Securitas Technologyn ensimmäinen laatuaan ja se ylitti kaikki odotukset. Tapahtuma kokosi yhteen turvallisuusalan johtavat asiantuntijat eri puolilta Eurooppaa 36 tunnin ajaksi. Päivät olivat täynnä ajankohtaista tietoa, oivalluksia ja verkostoitumista.

Ohjelmassa käsiteltiin muun muassa tekoälypohjaista uhkien tunnistamista, NIS2-direktiivin vaikutuksia, kyberrikollisuuden torjuntaa sekä kestävän kehityksen ja tekoälyn roolia nykyaikaisissa turvallisuusratkaisuissa.

Tapahtuman yhteydessä julkaistiin myös odotettu Globaali teknologiaraportti 2026 (Technology Outlook Report), joka tarjoaa katsauksen turvallisuusteknologian tulevaisuuden trendeihin.

Laadukas ja turvallinen toiminta – nyt myös ISO/IEC 27001 -sertifioituna

Securitas Technology Oy on vahvistanut sitoutumisensa korkeaan laatuun ja turvallisuuteen päivittämällä sertifiointejaan. Olemme ylpeitä voidessamme kertoa, että toimintamme Suomessa on nyt ISO/IEC 27001 -sertifioitu. Tämä kattaa kaikki yksikkömme ja toimipisteemme. Kiitos asiakkaillemme ja tiimillemme luottamuksesta.

Toivotan kaikille hyvää ja turvallista kesää!

Pasi Korhonen
CEO
Securitas Technology Oy