Vuosi - ja vastullisuuskatsauksemme 2025 on julkaistu

Thu, 26 Mar 2026 13:04:00 +0200
2. tason uutiset

Vuosi- ja vastuullisuuskatsaus 2025 on julkaistu. Avaamme siinä henkilöstö- ja työturvallisuuslukuja sekä talouden avainluvut. Julkaisussa on mukana myös entistä laajemmin Securitas Technology.

Katsauksen sisältö perustuu uuden vastuullisuusstrategiamme pääteemoihin: henkilöstön kehittäminen, eettinen toiminta ja hiilidioksidipäästöjen vähentäminen.
Entiseen tapaan avaamme myös hälytyskeskuksen puhelustatistikkaa. Viime vuonna meidän hälytys- ja palvelukeskus käsitteli huimat 1 772 844 hälytystä.

Securitaksen uusi vastuullisuusstrategia

Kansainvälinen Securitas-konserni julkaisi syyskuussa 2025 uuden vastuullisuusstrategian. Strategia rakentuu kolmesta pilarista – henkilöstön kehittämisestä, hiilijalanjäljen pienentämisestä sekä eettisestä toiminnasta.

Vastuullisuusstrategiamme tavoitteena on varmistaa, että sekä työntekijämme että asiakkaamme voivat luottaa toimintamme kestävyyteen ja laatuun myös pitkällä aikavälillä.

Henkilöstön kehittäminen

Securitas haluaa auttaa työntekijöitään menestymään keskittymällä henkilöstön hyvinvointiin, luomalla tehokkaasti toimivia tiimejä sekä investoimalla työntekijöiden kasvuun ja kehitykseen. Pyrimme myös kehittämään yhteistyössä asiakkaidemme kanssa käytännön toimintamalleja henkilöstön pysyvyyden lisäämiseksi sekä laadun ja arvontuoton kehittämiseksi.

Hiilijalanjäljen pienentäminen

Securitaksen pitkäjänteinen toiminta ympäristövaikutustensa pienentämiseksi on jo tuonut hyötyä asiakkaillemme, henkilöstöllemme ja yhteiselle ympäristöllemme. Securitas on ensimmäinen kansainvälinen turvallisuusyritys, joka on sitoutunut SBTi-hankkeeseen (Science Based Targets initiative).

Securitas tulee jatkossa tarjoamaan asiakkailleen yksityiskohtaisempaa tietoa tuottamiimme palveluihin liittyvistä hiilidioksidipäästöistä, ja pyrimme yhteistyössä löytämään keinoja toiminnan kokonaispäästöjen vähentämiseen.

Eettinen toiminta

Securitaksen toimintaa ohjaavat perusarvomme Rehellisyys, Valppaus ja Avuliaisuus. Olemme sitoutuneet ylläpitämään kulttuuria, jossa kestävä luottamus ja pitkän aikavälin arvo rakentuvat tekemällä asiat eettisesti oikein ja osoittaen korkeaa moraalia. Tämä perustuu johdon ja esihenkilöiden näyttämään myönteiseen esimerkkiin, oikein toteutettuun perehdytykseen, sisäisiin kontrolleihin ja nollatoleranssiin poikkeamien osalta.

Olemme vakuuttuneita, että oikein toteutettuna vastuullisuus tuottaa arvoa sekä asiakkaillemme että Securitakselle. Haluamme tuottaa asiakkaillemme ratkaisuja, joihin vastuullisuus sisältyy erottamattomana osana, sekä työskennellä muutoinkin aktiivisesti vastuullisuuden edistämiseksi.

⇒ Lue koko katsaus täältä