Securitas vahvistaa digitaalista riskitiedustelua – Liferaft osaksi Securitasta

Thu, 26 Mar 2026 17:00:00 +0200
2. tason uutiset

Securitas on saattanut päätökseen Liferaftin yritysoston. Liferaft on kansainvälisesti tunnustettu avoimen lähdekoodin tiedustelun (OSINT) ja uhkatiedusteluteknologian edelläkävijä.

Yrityskauppa vahvistaa Securitaksen tiedustelupohjaisia palveluja yrityksille, jotka toimivat nopeasti muuttuvissa ja monimutkaisissa riskiympäristöissä.

Yritykset kohtaavat tänä päivänä yhä enemmän digitaalisia hälytyssignaaleja, geopoliittista epävarmuutta ja nopeasti kehittyviä uhkia. Liferaftin alusta tarjoaa ympärivuorokautisen tiedustelutiedon keruun, analyysin ja visualisoinnin, jotka auttavat asiakkaita reagoimaan mahdollisiin riskeihin reaaliajassa. Ratkaisu tehostaa organisaatioiden päätöksentekoa ja riskienhallintaa. Liferaftin teknologia hyödyntää julkista dataa.

Securitaksen pääjohtaja Magnus Ahlqvist kertoo, että asiakkaiden tarve digitaaliseen riskitiedusteluun kasvaa nopeasti muuttuvan uhkaympäristön vuoksi. ”Olemme tehneet Liferaftin kanssa yhteistyötä viisi vuotta ja tunnemme heidän teknologiansa hyvin. Yritys sopii erinomaisesti strategiaamme ja tukee skaalautuvan, korkean katteen palveluliiketoiminnan kasvua”, Ahlqvist sanoo. Liferaftin teknologian yhdistäminen Securitaksen globaaleihin tiedustelupalveluihin nostaa asiakkaille tuotettavan tiedon laadun uudelle tasolle.

Uusi liiketoimintalinja Security Risk Management

Yritysoston myötä Securitas perustaa uuden liiketoimintayksikön Security Risk Management (SRM), johon liitetään Literaftin lisäksi Pinkerton ja nykyinen Risk Management -yksikkö.

Uusi SRM yksikkö tarjoaa kokonaisvaltaisen, tiedolla johdetun toimintamallin, jonka avulla tunnistetaan, ymmärretään, seurataan ja hallitaan kunkin asiakkaan omiin tarpeisiin liittyviä riskejä. Se mahdollistaa ennakoivan turvallisuuden, nopeamman kriisivasteen ja muuttuviin tilanteisiin sopeutuvat turvallisuusohjelmat. Malli hyödyntää Securitaksen ainutlaatuista kykyä yhdistää fyysinen ja digitaalinen turvallisuus, ja toimii samalla yhtiön tulevan kasvun moottorina.

Mitä tämä tarkoittaa asiakkaille?

• parempaa ja reaaliaikaisempaa tilannetietoisuutta

• vahvistettua riskien ennakointia ja analytiikkaa

• sujuvampaa päätöksentekoa nopeasti muuttuvissa tilanteissa

Vuonna 2014 perustettu kanadalainen Liferaft on rakentanut vahvan aseman erityisesti Pohjois-Amerikassa OSINT-pohjaisilla ratkaisuillaan. Liferaft perustettiin vuonna 2014 Halifaxissa, Kanadassa, ja se palvelee satoja suuryritysasiakkaita erityisesti Pohjois-Amerikassa. Yrityksen tilauspohjainen vuosittainen liikevaihto oli vuoden 2025 lopussa 138 MSEK, ja orgaaninen kasvu yli 30 %. Liittyminen Securitakseen laajentaa näiden palvelujen saatavuutta maailmanlaajuisesti.