Kierrättämällä defibrillaattorit uusiokäyttöön

Tue, 17 Jun 2025 08:58:00 +0300
2. tason uutiset

Securitas ja Medidyne aloittavat yhteistyön toimittamalla käytöstä poistuvat, mutta päivityksen jälkeen tarkastettuina ja huollettuina edelleen täysin toimivat defibrillaattorit uusiokäyttöön.

Defibrillaattori tunnetaan myös nimellä sydäniskuri tai AED-laite. Laitteesta on merkittävä apu henkilön pelastamiseksi sydänpysähdyksen yhteydessä.

Sydäniskurin uusiokäyttö on uusi toimintatapa Suomessa ja haluamme olla vastuullisuuden edelläkävijä vähentämällä turhan jätteen muodostumista hylätyistä laitteista, joiden elinkaari voisi vielä jatkua.

- Uusiokäyttö mahdollistaa kustannustehokkaamman tavan hankkia defibrillaattori, koska hankintahinta on huomattavasti edullisempi kuin uuden laitteen hankinta. Jos yrityksellesi tai yhteisöllesi on henkeä ja ympäristöä pelastavat arvot tärkeitä, niin nyt on mahdollisuus vaikuttaa molempiin yhdellä hankinnalla, Securitaksen myyntipäällikkö Petri Anttila kertoo.

ZOLL defibrillaattoreiden maahantuoja Medidyne tarkastaa jokaisen uusiokäyttöön otetun laitteen toiminnan ennen toimitusta uudelle asiakkaalle.

- Medidynen teknikot tarkastavat laitteen toiminnan valmistajan ohjeiden mukaisesti. Prosessiin kuuluu laitteen tekninen tarkastus, tarvittaessa ohjelmistopäivitykset, tarvittavien osien vaihto (elektrodit ja paristot) sekä testaukset, joilla varmistetaan laitteen toimivuus, Medidynen aluepäällikkö Teemu Piispanen selventää.

Defibrillaattori pelastaa ihmishenkiä

Defibrillaattori on tärkeä osa elvytysketjua, johon kuuluvat myös hätäpuhelu, paineluelvytys ja ammattiapu. Yhdessä nämä toimet voivat merkittävästi parantaa potilaan selviytymismahdollisuuksia. Laite antaa tarvittaessa sähköiskun, joka voi pysäyttää hengenvaarallisen rytmihäiriön ja mahdollistaa sydämen normaalin toiminnan jatkumisen.

Laite analysoi sydämen rytmin ja antaa iskun vain, jos se on tarpeen. Tämä tekee käytöstä turvallista myös kokemattomille käyttäjille. AED-laitteet on suunniteltu niin, että myös maallikot voivat käyttää niitä. Laite ohjeistaa käyttäjää selkeästi ääniohjein ja/tai kuvallisesti, joten erityistä koulutusta ei välttämättä tarvita.

Tapahtumatalo Krapin Paja varautuu kesän tapahtumiin

Krapin Paja järjestää Krapin tapahtumapuistossa kesällä 2025 yhteensä 15 puistokonserttia. Suurien ihmismäärien tapahtumissa on hyvä varautua kokonaisturvallisesti.

- Krapin paja järjestää lukuisia yleisötapahtumia koko vuoden ympäri, mutta kesä ja puistokonsertit ovat aikaa, jolloin sadat ihmiset valtaavat Krapin nurmikot Tuusulassa. On erityisen tärkeää, että sairauskohtauksen sattuessa apu on lähellä, Krapin Pajan toimitusjohtaja Anu Uhlenius perustelee defibrillaattorin hankintaa.

Kuvassa: Petri Anttila ja Krapin Pajan toimitusjohtaja Anu Uhlenius

Kiinnostuitko? Uusiokäyttödefibrillaattoreita voit kysyä: petri.anttila@securitas.fi